LidanRubinov/Halacha-QA huggingface dataset:
שאלה: נדר בלב לדבר טוב: הרב, רציתי לשאול- אם אדם חושב בלב על הנהגה טובה, חומרה או מצווה- האם זה מחייב וצריך התרה? מה אם המחשבה נחשבה ללא כוונה? ומה אם התנה בפיו שמחשבותיו בטלות? אשמח למקור התשובה.
תשובה: 1. כתב הרמב"ם (נדרים ב,ב) אין הנודר נאסר בדבר שאסר על עצמו עד שיוציא בשפתיו ויהיה פיו וליבו שווים" ולכן מחשבה אינה מחייבת. 2. ובוודאי שאינה עם כוונה. 3. אם מתנה שכול נדר שאדור ב10 שנים הקרובות לא יתקיים, ונדר הנדר לא יתקיים, אם לא זכר התנאי בזמן הנדר (שם,ד). ישנה דוגמא השייכת לימים אלו, אכל סעודה מפסקת וקיבל בליבו שלא יאכל עוד לפני הצום פוסק הרמ"א (תקנ"ג,א) קבלה בלב אינה קבלה. (ראה שם שהגר"א והב"ח מחמירים) אבל כאשר גמר בדעתו שלא לאכול לדעת כולם מותר לאכול.
שאלה: הלכות אבלות בי"ב חודש: אני אבלה על אבי בתוך י"ב חודש (אחרי ה-30) וברצוני לברר בנוגע לקניית דברים שונים במהלך השנה. (אנו פוסקים כמנהג האשכנזים). 1. ראיתי שישנו איסור לקנות בגדים חדשים. האם יש דרך להקל בזה? 2.מה נכלל בגדר בגד- האם מותר לקנות: א. חגורות (של נשים, לשם יפויי הבגדים)? ב. כיסויי ראש ג. נעליים ד. תיק (מיוחד לנשים, מוסיף נוי) ה. תכשיטים ו. מצעים ז.כלי איפור שונים 3. האם מותר לי כאבלה לתת מתנות לבעלי ו או לאנשים שונים? 4. אנו עוברים דירה בקרוב האם וכיצד נוכל לערוך חנוכת הבית? 5.האם מותר לטייל עם משפחתי הקרובה במהלך השנה (טיול הכולל מסלולי הליכה וכדומה)? 6. האם מותר לי לצאת לנופש (שאין בו מוסיקה או פעילות שכזו אלא רק לשם מנוחה ומרגוע) עם משפחתו הקרובה של אחי (שהינו גם אבל)? אשמח לתשובות
תשובה: ראשית אשתתף בצערך. בעניין קניית בגדים וחפצים בשנת האבל, העיקר תלוי במידת הצורך של האבל. אם יש צורך - מותר. אין צורך - יש להימנע. אולם צורך אינו נמדד רק במקרה שאין מה ללבוש אלא גם אשה שחשה שחסר לה בגדים ויש לה צורך בקניית בגד או שיש צורך בבגדים חדשים משום בית יש מקום להקל. אפשר גם להקל על ידי כך שבעלך יקנה לך בגד לקראת החגים או אירועים מיוחדים. כמובן, את יכולה לבחור את הבגד אולם זה יוגדר כמתנה מהבעל. אמנם אין נותנים מתנות לאבל אולם בעל יכול וצריך לתת מתנות לאשתו האבלה משום בית. לכן אי אפשר לתת תשובה מדוייקת לכל השאלות והכל לפי הענין. לעניין שאלות 3, 5, 6 - מותר. אפשר לעשות חנוכת בית צנועה ללא מוזיקה.
שאלה: הכנות לדירה בתשעת הימים: הרב, מס שאלות בנוגע להכנת דירה מקבלן למגורים בנוגע לתשעת הימים: 1) האם מותר להרכיב את ארונות המטבח? 2) לקבל ציוד מוצרי חשמל למטבח שנרכשו לפני ר"ח אב? 3) לקבל מזגנים שנרכשו לפני ר"ח אב? 4) התקנת המזגנים? 5) ביצוע הנמכת תקרה למיזוג (בגבס)? 6) קבלת והתקנת ארונות בגדים לחדרי השינה? 7) תיקון ליקויי צבע ואריחים ע"י הקבלן? יישר כח ו
תשובה: דברים נחוצים לשימוש - מותר דברים להרווחה ותוספת נוי או נוחיות בלבד אסור
שאלה: טבילת מחבת מטפלון: האם צריך להטביל מחבת טפלון? (על פי דעת רוב הפוסקים שכלי פלסטיק פטורים)
תשובה: ב"ה שלו-ם וברכה כן. כי העיקר עשוי ממתכת ויש לו רק ציפוי מטפלון. הרב חגי בר גיורא
שאלה: לאכול בשר בסעודה לכבוד האר"י: ראיתי אנשים יראי-שמים שאוכלין ושותים בשר ויין בתאריך ה אב בסעודה שעושים לכבוד האר"י זצ"ל. מה דעת הרב לפי תלמידי ומנהגי הבא"ח?
תשובה: אם מסיימים מסכת אפשר למסיימים להקל בבשר ויין, אבל ללא סיום לא נראה להקל.
שאלה: להצמיד מגנט בשבת: 1- האם יש בעיה, מדין תופר בשבת, בלהחזיר מודעה שהיתה מחוברת למקרר ע"י מגנט שמדובר שהיא נשארת שם כמה חודשים? כי לכאורה זה לא קשור למלאכת תופר, כי איפה שהחיבור הוא קלוש שע"י משיכה קלה זה מתפרק זה לא נקרא חיבור, והראיה מתרומת הדשן,רצ"ו שכתב שהטעם שכפתורים וקרסים לא הווי חיבור כי בקל ע"י אצבעותיו אפשר לפרק? 2- אם משהו חיבר במגנט צמר ופשתים,הוי חיבור?
תשובה: מכיוון שמגנט עשוי להזזה, אין בעיה.
שאלה: שאיבת ביציות: אני אמורה לעבור השבוע שאיבה ורציתי לדעת האם התהליך של שאיבת ביציות מטמא? באלו תנאים?
תשובה: שאיבת ביציות איננה מטמאת את האישה כיון שהדימום לא בא מהרחם, יש לציין שחייבים פיקוח הלכתי לטיפול ואת זה ניתן להזמין במכון פוע"ה 02-6515050 ובהצלחה
שאלה: דינים כלשהם לנישואין ולקשר עם גיורת.: האם ישנן הלכות מיוחדות לנשואין עם גיורת, האם יש ספר שמפרט על כך, ממה צריך להמנע ומה צריך לעשות? השאלה נשאלה בהמשך לשאלה "נישואין בין יהודי לגיורת"
תשובה: ף מלבד מה שכתבתי לך בתשובה הקודמת יש בודאי לזכור שלגבי גר יש לאו מיוחד של איסור אונאת הגר. לכן מי שנשוי עם גיורת יכול לקיים כל יום את המצווה לאהוב את הגר ולהימנע מאונאתו. כל פעם שאתה לא מצער את אישתך הגרה אתה מקיים מצווה ונמע מלאוים חמורים בתורה. לא ידוע לי על ספר מיוחד בנוגע לזוגיות עם גר.
שאלה: חידוש בגד בבין המיצרים: אני אמור לנסוע בימים הקרובים לחו"ל ואני לא מעוניין לסחוב איתי הרבה בגדים. השאלה שלי היא האם מותר לי לקנות ביגוד בחו"ל ולחדש אותו שם במקום לקחת איתי דברים מכאן?
תשובה: 1. בעדיפות ראשונה מותר לקנות בגדים שאין מברכים עליהם שהחיינו, לבנים,גרביים, נעלים. 2. על בגדים פשוטים לא מברכים שהחיינו. 3. מותר לברך שהחיינו בשבתות של בין המצרים. 4. אינך חייב לקחת בגדים, ואם יחסר לך תקנה. הרחבת התשובה: שו"ע תקנא,יז. כותב:.טוב להזהר מלברך שהחיינו בימי בין המצרים וקשה - הרי אפילו אבל מותר לברך שהחיינו, ולכן הגר"א חלק ואמר שהוא חומרא יתרה,וכן הט"ז פקפק בזה. ופסק המ"ב לכן בשבת מותר לברך שהחיינו. רואים שהאיסור שנוי במחלוקת וגם השו"ע כותב שטוב לא לברך,ולא שאסור לברך שהחיינו כמו שכתב לגבי כל מנהגי האיסורים בימים אלו. ובנוסף מובא לגבי כביסה שאדם שאין לו מספיק בגדים אינו חייב לקנות עוד בגדים שלא יצטרך לכבס, וכן הנוסעים בימים אלו האם חייבים לקחת הרבה בגדים עד לאחר תשעה באב שלא יצטרכו לכבס? פוסקים שלא חייבים. ודין איסור כביסה הוא בימים אלו הוא מוסכם,בשונה משהחיינו ששנוי במחלוקת. ולכן אינך חייב לקחת בגדים, ממידת חסידות טוב לקחת ולא תברך שהחיינו.
שאלה: אמונה: לכבוד הרב. לפעמים יוצא לי להרהר האם באמת אני שמח בכך שאני יהודי ואפרש דברי. ידוע כח ועוצם התאווה שיש לענייני העבירה הידועה שאין לי כבר כח להתמודד איתה. כמה שאני מנסה לברוח ולהתחמק מכל ניסיון כדי לא לעורר אותה זה לא הולך. הרחוב שטוף בנשים שאינן צנועות בלבושן בלשון עדינה ויום יום אני מתמודד בהתלבטויות של איכא דרכא אחרינא אם ללכת מרחקים גדולים ברגל כדי לא לעלות על האוטובוס ולהתקל במראין בישין, אם ללכת לכל מיני ארועים משפחתיים, לטיפולים רפואיים, ביקור ההורים, קניות ושאר צרכים חיוניים כדרך כל הארץ. הבעיה שאף אם מותר מן הדין ללכת לכל הנ"ל, אני חש שכל התקלות במראה של פריצות שורט לי את הנשמה. החוש העדין והרגיש נפגע ונהיה יותר מחוספס. אין לשער את רמת הפגיעה לאחר שנתקלתי בעשרות או מאות מראות כאלו בנסיעה תמימה. זה פשוט שובר אותי לגמרי. פשוט לגמרי. עד כדי כך שיום אחד מצאתי את עצמי (בעוה"ר) אומר את ברכת שלא עשני גוי בנימת שאלה. חלקים אחרים בתפילה פשוט לא הייתי מסוגל לומר- כמו: ברוך אלוהינו שבראנו לכבודו. עלינו לשבח. שלא עשנו כגויי הארצות וכו. למה? ביני לבין עצמי אני יודע- הייתי מת להוולד כגוי. להפסיק לסבול את כל ההתלבטויות המתסכלות האלו, להנות מכל המעשים הכי נמוכים ושפלים שיש בלי שום יסורי מצפון וכו. אני מצטער שזה נשמע קצת מזעזע אבל זה רק חלק קטן מתוך מה שאני חש לצערי. אשמח מאד לקבל תשובה שבאמת תאיר את עיני לנוכח הקושיה הגדולה הזאת.
תשובה: ב"ה לך. קראתי את מכתבך וחשבתי עליו המון. חשתי מתוך דבריך את הצער ואת הכאב, את הרצון למשהו אחר, לחיים אחרים, את הגעגועים למשהו מתוקן, ואת הכאב האיום במצב שבו אנו נמצאים. אין ספק שכל הדברים האלו שאתה חש הם אמיתיים, שכל אדם אמיתי חי אותם, מרגיש אותם ומשתוקק לברוח מהם כמה שיותר רחוק. באופן טבעי מאוד, אדם שנמצא כל הזמן בהתמודדות, אף שהוא מצליח בדרך כלל להתגבר, יהיו לו גם זמנים של יאוש, של רצון להרפות מהמלחמה הזו, לשקוע עד עמקי שאול, ולשחרר, כן לשחרר את הכל. אתה יהודי בכל מהותך, ידידי, חי את יהדותך, חי את הקדושה, ושוקק אליה, ולעולם לא תוכל להתפשר על כך. ה' נתן לך דרך לא קלה, אך דרך שהיא בלבד הדרך שלך, ורק בה תוכל לחיות, רק בה תוכל לממש את כל האוצרות הטמונים בך, רק בה תוכל באמת להיות שמח. חכמנו זכרונם לברכה לימדו אותנו דבר מאוד עמוק וחשוב. לפעמים אנו רואים אנשים שלא כל כך שומרים על המצוות ונראה שהם שמחים ושלא חסר להם כלום, אך חכמנו זכרונם לברכה לימדו אותנו שהם מלאים בתחושות לא טובות, בחרטות ובייסורי נפש. אף פעם אי אפשר לברוח מכך. ה' ברא ותנו כדי שאנו נתרומם, נתמודד ונתקדם, וגם אם יהיה קשה, זו הדרך. חשוב מאוד שתתחזק, שתאמין שזו השליחות שה' דורש מימך, ובמקום זה נבחנת עבודת ה' שלך. אתה מסוגל, ותצליח בעזרת ה'. כדי להתחזק מאוד חשוב שתלמד על מעלתם של ישראל, על הקשר המיוחד הפנימי שיש לה' עם כל אחד ואחת מעם ישראל, על "בני בכורי ישראל" על "עם זו יצרתי לי תהילתי יספרו", על הסגולה המיוחדת שיש בעם ישראל ובכל יהודי, ודבר זה יתן לך המון כוחות והמון הסתכלות חיובית על ההתמודדויות שלך. היה חזק, ואשמח להמשיך את הקשר ולענות על כל שאלה ובקשה. רב יצחק גרנבלט
שאלה: איך מוצאים רב: לכבוד הרב. עם גודל הקיפה העצום של תורתינו הקדושה, עדין ישנם נושאים רבים בחיים שטעונים "הדרכה צמודה" של רב, בהתייעצויות גדולות בחיים ולהדרכה אישית. וכפי שהטיבו לציין זאת חכמינו בלשונם הקדושה עשה לך רב. הבעיה שלי שלמרות כל הניסיונות והחיפושים שלי, נסיעות רבות והשקעה גדולה, ואפילו הרבה תפילות שהשקעתי בנושא עדין לא נשאו פרי לצערי ואני חש שאני פשוט הולך בחושך בעולם הרחב הזה וגם נופל הרבה פעמים בגלל העובדה הזו. כיצד מוצאים רב???
תשובה: : אין כללים כיצד למצוא רב. הדרך שהלכת בא היא טובה. השתדלות ותפלה. מה שלא מצאת יתכן משום שעדיין לא נענתה תפילתך. ואולי היא נענתה אלא שיש לך חלומות בנוגע לרב. אתה צריך לקבל את מה שאמור חכמים אומרים יפתח בדורו כשמואל בדורו. לשון המשנה הוא "עשה לך רב" ומבארים שאפילו אם הרב הוא לא לגמרי ראוי עשה אותו כרב שלך. אפילו שהוא לא כליל המעלות.
שאלה: לא מצליח להסיר את הרשמים השליליים: לכבוד הרב, למדנו שהתשובה מזוהה עם רפואה והתנקות מהרע שדבק בנו. לפי זה, אם מתחולל בתוכי תהליך עמוק של תשובה אבל מה לעשות, אני לא מצליח להסיר את הרשמים השליליים כלפי מישהו האם זה מורה על פגם בתשובה? כלומר, לו הייתי מספיק עניו אז גם המשקעים שלי נגדו היו נמחקים? מנגד, אולי יש מקום לומר שיש משהו במהות שלא מסתדר ביני לבינו ולא ניתן לצוות על אהבת ישראל בנסיבות המיוחדות האלה?
תשובה: ניתן לצוות על אהבת ישראל לכל אולם האהבה לכל היא מצד הנשמה. אהבה מצד הנשמה אינה אהבה קרובה, זו אהבה שנוגעת לחלק המאד כללי שיש בכל יהודי. אהבה קרובה בה יש קשר ממשי בחוויות החיים ובהרגשת קירבה ממשית היא כבר עבודה פרטית יותר. כאן אין אנו יכולים להיות קרובים לכל מיליוני היהודים. בחלק זה שיש בחירה חופשית. מי שאתה מרגיש שהוא מתאים לנפש שלך תהיה קרוב אליו יותר. כך שאם יש לך מישהו שאתה מרגיש קושי להיות קרוב אליו תתרחק ממנו ותאהב אותו ממקום כללי יותר.
שאלה: בין המצרים - שונים: יש לי כמה שאלות עימך הסליחה. 1- שכחתי לחתוך את שערי לפני י ז בתמוז, והוא עלול לחצוץ בין ראשי ובין התפילין. מותר לחתכו (בערב שבת)? 2- מותר ללכת לאיצטדיון כדורגל לראות משחק (כמובן, הוא לא כרוך בחילול שבת, והשחקנים לא חילונים - אני גר בברזיל)? השאלה נשאלה בהמשך לשאלה "בין המצרים"
תשובה: 1. אם אתה נוהג כמנהגי הספרדים, אתה יכול להסתפר עד שבוע שחל בו (השנה, שצום תשעה באב נדחה ליום ראשון, יש שמקילים עד לערב תשעה באב). אם אתה אשכנזי, אין להסתפר. 2. אין ללכת למחק כדורגל בשבת מאחר וזו לא אווירת השבת הרצויה. בשבת יש להתנהג ברמה רוחנית מתאימה שתרומם אותך לקדושת השבת. הרב בנימין בבמרגר
שאלה: תשובה אמיתית: זה זמן רב שאני מתלבט במחלוקת על גדר התשובה האמיתית. קראתי קצת בענין וגם שמעתי וניתן לומר שישנן שתי גישות עיקריות פחות או יותר. דעה אחת אומרת ע"פ מה שנפסק ברמב"ם ובשו"ע (וכפי שנלקח מחכמינו ביומא) שתשובה כוללת וידוי חרטה וקבלה לעתיד, ודיו. הדעה השניה הלקוחה בעיקר מיסוד כתבי האר"י שהתשובה אינה שלימה ללא תיקונים מעשיים (סיגופים) וכיו"ב לתקן את ההנאה שבחטא. האמת היא, שעם שתי הדעות קשה לי. מחד גיסא כפי שבכל הלכה אחרת בשו"ע, כיצד ניתן לומר שיתבעו את האדם על שלא הלך ע"פ תורת הסוד? וכי מי שלא הקפיד להניח תפילין דרבינו תם יתבע על כך כקרקפתא דלא מנח תפילין ח"ו? אלא וודאי שכמו שמרן הוא הפוסק בארץ אף בשמים הוא הפוסק! (ביטוי ששמעתי מת"ח) אך מאידך גיסא מצד ההגיון ממש לא מתקבל על הדעת שתשובה תכלול אמירה- כנה ככל שתהיה ותחזיר את המצב לכמות שהיה. הרי זה בלתי יתכן לומר על מעשה מסוים שהוא גורם לתוצאות כ"כ חמורות והשפעתו כ"כ מזיקה (עד שלעיתים אדם מצווה להקריב עבור כך הקרבה משמעותית מאד), אם התיקון שלו מתבצע בצורה כה קלה וזמינה. על ההקשבה ועל המענה.
תשובה: התשובה עפ"י הרמב"ם היא כ"כ עמוקה שנפש החוטא מתחדשת לגמרי וההשפעות שלה על עולם המעשה הן כל כך לטובה עד שהיא פועלת עליו כמו עם מצוות רבות. ומה שמובא שתשובה צריכה סיגופים מדובר על תשובה שלא שינתה את הנפש לגמרי, אז הסיגופים יוציאו לפועל את השינוי הנדרש.
שאלה: ימי בין המצרים: האם אפשר לשמוע שירים בראש חודש אב?
תשובה: לא. אין לשמוע שירים כל שלושת השבועות. שירים נוגים ועצובים, יש מקלים.
שאלה: סיר גריל לשימוש פרווה וחלבי: יש לי סיר גריל חשמלי עם גוף חימום גלוי בחלק העליון. בחלק התחתון יש גוף חימום נסתר ועליו יש מגש (תבנית) שעליו אופים פיתות ואו פיצות. אפיתי במגש פיצה חלבית. האם סיר הגריל חלבי או שמותר להשתמש בו גם לפרווה על מגש אחר. אם כן, האם צריך לחמם את הסיר כמו תנור או מה צריך לעשות אם ניתן? ויום טוב.
תשובה: מותר להשתמש בגריל חלבי לשימוש פרווה, מספיק לוודא שאין שאריות גבינה מהפיצה בסיר הגריל.
שאלה: שמיעת מוסיקה בעת עשיית כושר: בהנ"ו רבה לכבוד הרב! האם בימי בין המיצרים מותר ללכת להתאמן בחדר כושר לשם בריאות, מדובר על אדם שהולך לחדר כושר גם לפני בין המצרים וגם אח"כ בע"ה. אשר יש שם מוסיקה אשר היא משמחת? מצד אחד, זה אם זה היה תלוי באדם, הוא לא היה שם מוסיקה, ומאידך, יש איזו הנאה. אם מותר ללכת, צריך להשתדל להתעלם מהמוסיקה או שאין צורך אלא פשוט להתאמן באופן טבעי? אני מאד מודה לכבוד הרב! ויהי רצון שנזכה השתא בעגלא ובזמן קריב שיבנה ביהמ"ק ונגאל גאולת עולמים במהרה דידן אמן סלה.
תשובה: לכתחילה זה לא נכון לעשות אלא אם כן זו ממש מוזיקת רקע ולא מוזיקה משמחת.
שאלה: לאה אימנו: כבוד הרב! יש לי שאלה שמטרידה אותי: איך ח אומרים שעד לאה אימנו אף אחד לא הודה לקב"ה? הרי אדם הראשון אמר:"טוב להודות לה "!? ואיך שהאבות לא הודו לה אף פעם? ועמכם הסליחה! השאלה נשאלה בהמשך לשאלה "זמן לידת השבטים"
תשובה: לקרוא שם לבן על שם הודאה לא היה עד ללאה. קריאת שם זו הודאה בצורה בולטת, שהרי כולם קראו לו יהודה על שם ההודאה ואחרי כן שבט יהודה ונחלת יהודה.
שאלה: פסוקים: תוכלו לעזור לי ולתת לי כמה פסוקים לשם ישי לאות י שאני יוכל להגיד בסוף התפילה?
תשובה: מי שיש לו שתי שמות צריך לומר שני פסוקים, אחד כנגד כל שם. כמו כן, מי ששמו מופיע בתורה יכול לומר פסוק ובו שמו. פסוקים לשם ישי: 1. שמואל ב פרק כב פסוק יח: "יצילני מאיבי עז משנאי כי אמצו ממני". 2. שמואל ב פרק כב פסוק כא: "יגמלני ה' כצדקתי כבר ידי ישיב לי". 3. תהלים פרק ז פסוק ב: "ה' אלקי בך חסיתי הושיעני מכל רדפי והצילני". 4. תהלים פרק טז פסוק ה: "ה' מנת חלקי וכוסי אתה תומיך גורלי". 5. תהלים פרק יח פסוק ג: "ה' סלעי ומצודתי ומפלטי אלי צורי אחסה בו מגני וקרן ישעי משגבי". 6. תהלים פרק יח פסוק יח: "יצילני מאיבי עז ומשנאי כי אמצו ממני". 7. תהלים פרק יט פסוק טו: "יהיו לרצון אמרי פי והגיון לבי לפניך ה' צורי וגאלי". 8. תהלים פרק לה פסוק ד: "יבשו ויכלמו מבקשי נפשי יסגו אחור ויחפרו חשבי רעתי". 9. תהלים פרק מב פסוק ט: "יומם יצוה ה' חסדו ובלילה שירו עמי תפלה לאל חיי". 10. תהלים פרק קיח פסוק ז: "ה' לי בעזרי ואני אראה בשנאי". 11. תהלים פרק קיט פסוק עד: "יראיך יראוני וישמחו כי לדברך יחלתי". 12. תהלים פרק קיט פסוק עז: "יבאוני רחמיך ואחיה כי תורתך שעשעי" פסוקים לשם משה: 1. במדבר פרק ג פסוק כג: "משפחת הגרשני אחרי המשכן יחנו ימה". 2. דברים פרק טו פסוק א: "מקץ שבע שנים תעשה שמטה". 3. יהושע פרק יב פסוק ו: "משה עבד ה' ובני ישראל הכום ויתנה משה עבד ה' ירשה לראובני ולגדי ולחצי שבט המנשה". 4. שופטים פרק ה פסוק כה: "מים שאל חלב נתנה בספל אדירים הקריבה חמאה". 5. תהלים פרק כד פסוק י: "מי הוא זה מלך הכבוד ה' צבאות הוא מלך הכבוד סלה: 6. תהלים פרק סה פסוק ז: "מכין הרים בכחו נאזר בגבורה". 7. תהלים פרק קיח פסוק ה: "מן המצר קראתי יה ענני במרחב יה" בברכת התורה, WWW.Yeshiva.org.il
שאלה: נטילת ידים אחרי שירותים?: לכבוד הרב גרינבלט! לפי הבנתי במפרשי השו"ע (סימן ד סעיף י"ח) משמע שאין צורך בנטילת ידים ג"פ אחר יציאה מבית הכסא, אלא די בפעם אחת. וכ"כ המג"א בשם סדר היום, ופסקו במ"ב. ואף שסיים: "ובספר היכל הקודש מחמיר ביוצא מבהכ"ס ג"פ ובמ"א סימן ז סתר דבריו", מ"מ משמע שאינו פוסק כמותו, והביאו לדחות דבריו ע"פ המג"א. ואמנם רבים נהגו להחמיר בדין זה ליטול ג"פ (ואולי כדי שלא יצרכו ליטול ידיהם לתפילה), אך עיקר הדין נראה שלא צריך ג"פ. וכן פסק בקיצור שו"ע (סימן ד ס"ו). אמנם בבא"ח פסק להצריך ג"פ (ש"א תולדות ט"ז). וכן ראיתי רבים וגדולים נהגו שלא נזהרים בצאתם מביה"כ בנטילה ג"פ, אלא רוחצים ידים בלבד. ב לכבוד הרב. השאלה נשאלה בהמשך לשאלה "כמה שאלות לחוזר בתשובה"
תשובה: ב"ה לך. שמחתי לראות את הסיכום שלך להלכה זו, ואכן כתבת דברים נכונים. לפי ההלכה אין חיוב ליטול ג' פעמים ולכן אין בכך בעיה. אמנם הרוצה ליטול שלוש פעמים יכול, שכן אין בכך בעיה, ויש כאלו שכתבו שזה עדיף, ולכן עשה לפי דרכך ושה' ישלח לך ברכה והצלחה. המשך ללמוד ולברר את ההלכות לעומקן. הרב יצחק גרינבלט
שאלה: טבילת מחבת טפלון: המשך לשאלה הקודמת. לפי השו"ע צריך להטביל כלי שמצופה (והאוכל נוגע באותו ציפוי) בחומר שחייב בטבילה למרות שעיקר הכלי עשוי מחומר שפטור הכלי חייב טבילה, וכתבו האחרונים שכן להיפך. אזי לכאורה מחבת הטפלון פטורה מטבילה כיון האוכל נוגע בציפוי שחייב בטבילה אז מדוע צריך להטביל מחבת זו? מראש השאלה נשאלה בהמשך לשאלה "טבילת מחבת מטפלון"
תשובה: ב"ה שלו-ם וברכה, היות ועיקר המחבת הוא מברזל, חייבים להטביל את הכלי אף שמבפנים הוא טפלון. כך פסק המרדכי (מובא בבאר היטב יורה דעה ק"כ, ב) שצריך להטביל בלי ברכה. וכן חלק הש"ך על השולחן ערוך (שם, ו) שפסק שכלי עץ שיש להם חשוקים מבחוץ מברזל שלא צריך להטבילם - והש"ך פסק שצריך להטביל בלי ברכה כמו שהשולחן ערוך פסק בבית יוסף שיש להטביל כי אולי צריך ללכת אחר המעמיד והוא ברזל. יש להוסיף, שהרבה פעמים הטפלון מתקלף ומטגנים בגוף המחבת. לכן יש להטביל בלי ברכה או עם כלים אחרים הטעונים ברכה. הרב חגי בר גיורא
שאלה: המשך מורה אישה: בהמשך לשאלתינו למורה אישה למוזיקה בפני גברים-לא כל ההורים מודעים לאיסור ולא בטוח שירצו לצאת כי באו לראות את ילדיהם מופיעים, מה עושים במקרים מסוג אלו? השאלה נשאלה בהמשך לשאלה "גדרי היתר מורה אישה לבנים"
תשובה: תכתבי שההופעה מיועדת רק לילדים. אם הם באים ולא רוצים לצאת זה לא מונע ממך לעשות את עבודתך.
שאלה: נדר בלב לדבר טוב: א. ראיתי אמנם שיש מחמירים לגבי אם חשב לדבר מצווה-שזה מחייב (פסקי תשובות, סימן קנ"ה)? אם כן, מה מקורם? ב. סליחה אך לא הבנתי את ההבדל בין שני המקרים בדוגמה לגבי סעודה מפסקת. שוב השאלה נשאלה בהמשך לשאלה "נדר בלב לדבר טוב"
תשובה: א.מסימן קנה, וסימן רלח, וביור"ד סימן ריד,א. לומדים - שאדם המחליט לדוגמא ללמוד דף יומי שיאמר בלי נדר שאם נהג כך הופך להיות נדר, אבל לא קבלה בלב לבד. ועוד נאמר בנדרים: "האומר אשנה פרק זה נדר גדול נדר לאלוקי ישראל" נלמד מכאן שאדם אומר מפורש ולא מהרהר בליבו. ב.גמר בדעתו הכוונה שאומר בליבו 'התפוצצתי' אני לא יכול לאכול ולשתות יותר אין בזה קבלת צום,מה שא ין כן שמקבל הצום בליבו שנוי במחלוקת כפי שהזכרתי. ראה בבקשה המשך תשובתי לרב יוסי בתשובה הבאה שאחדד את הדברים. ה' יצליח דרכך.
שאלה: הכריעני יצרי באינטרנט: לכבוד הרב. לצערי בשבוע האחרון הכריעני יצרי ונפלתי בשוטטות באנטרנט עם ההשלכות של זה. אמנם הספקתי כבר לחזור בתשובה על כך אבל מדי פעם התאוה שוב בוערת בקרבי ואני נורא חושש מכשלון נוסף בענין. אני מרגיש שזה כבר לא כמו פעם- שהיה לי ניתוק מוחלט מהבחירה הרעה הזו. אחרי הפעם הראשונה אני חש כאילו תמיד שמורה אצלי בלב איזו הו"א לשוב לכך בעוה"ר. מה עושים??
תשובה: מקפידים על גלישה אך ורק באינטרנט חסום ללא יכולת לגלוש למקומות אלו. בנוסף, ככל שתתמלא קדושה כך הרצון ליפול ירד. תקבע לעצמך לימוד משניות קבוע בכל יום. הרב בנימין בבמרגר
שאלה: לפתוח ארגז בשבת: שכן בא אלינו בשבת ואמר שהמזגן אצלו יותר מדי קר עבור נכדו בן השנה אם יש לנו בגד חורפי, אז הוצאנו ארגז שהיה סגור חזק בנייר דבק. האם היה מותר לפתוח את פתח הארגז ואז זה קורע ע"מ לתפור או שעדיף לקרוע בדרך השחתה?
תשובה: זה מקלקל ומותר.
שאלה: נדרי מצוה בלב: לכבוד הרב שליט"א בהמשך לתשובת הרב אודות נדרים בלב שאינם חלים - ברצוני להעיר שאמנם נדרי איסור אינם חלים אלא בפה אבל נדרי מצוה - שעליהם היתה השאלה - כגון צדקה או תענית, ישנן דעות בראשונים שחלים בלב, כענין נדרי הקדש. שעל כן מובא בפוסקים להחמיר בדבר (כמובא בשו"ת חת"ס יו"ד רכב ובמשנ"ב תקסב ס"ק לא), וכמו שאנו נוהגים לכלול בהתרת נדרים הסכמות וקבלה בלב. אודה לרב על הבהרת הדברים. בכבוד ו השאלה נשאלה בהמשך לשאלה "נדר בלב לדבר טוב"
תשובה: דבריך מחדדים את הנושא, מקורו בג"מ שבועות כו,ב - 'אמר שמואל גמר בליבו צריך שיוציא בשפתיו שנאמר: לבטא בשפתים' והג"מ אומרת שיש שני דברים מיוחדים שכתוב בהם : 'כל נדיב לב' לכן מחייבים כאשר האדם אפילו רק הרהר בליבו והם תרומת המשכן וקורבנות. שני הנושאים שהעלת מתקיימים בהם דיונים הלכתיים האם נלמד מתרומה וקודשים או לא. האחד - קבלת נדר בלב לצום למחרת הפוסקים מכריעים כר"ת כאשר קיבל בלב בשעת תפילת המנחה קבלת הלב היא כנדר וחייב לצום, כפי שהסביר הט"ז שלנדר יש דימיון לקורבן שאדם ממעט מחלבו ודמו, אך הרהור הלב תופס בזמן מסוים בלבד בתפילת המנחה. הדבר השני צדקה : האם אדם שחשב בליבו לתת צדקה יחשב כנדר?, התשובה היא לא. הרחיב דברי מובא בשו"ע ( יור"ד רנח, יג. חו"מ ריב,ח) פסק השו"ע בחו"מ : " והאידנא כל הקדש יש לו דין חולין שאין הקדש עתה לבדק הבית ואינו אלא לצדקה הלכך כול שהוציא בשפתיו אינו כלום" רואים שלדעת השו"ע לא מתחשבים בהרהור הלב לחייב כנדר. והרמ"א שם חולק וסובר שנחשב כנדר. אך גם לדעת הרמ"א אינו חייב כיון שיש כאן ספק ספיקא, האחד - ספק כמי הלכה כשו"ע או הרמ"א ואם הלכה כחומרא והנדר חל, הרי עשינו התרת נדרים. ולכן התרת נדרים על הסכמה וקבלה בלב : הוא לדברים השנויים במחלוקת וליתר כיסוי. (ראה גם פסקי תשובות קנה, הערה 49 דברים בשם הרב אויערבאך זצ"ל שאף נהג הנהגה טובה אינה כנדר בזכות התרת הנדרים) הצעתי דברים אלו בפני אחד מגדולי הפוסקים המשיבים באתר זה וחיזק דעתי.
שאלה: חימום בשרי וחלבי במיקרוגל: אני ספרדי שפוסק לדעת השו"ע. אם חיממתי פיצה חלבית במיקרוגל בשרי, ולפני כן חיממתי במיקרוגל דברים בשריים, מה דין המיקרוגל, ומה דינה של הפיצה?
תשובה: ב"ה שלו-ם וברכה התשובה לכל המנהגים יש להכשיר את המיקרוגל מעיקר הדין. לגבי הפיצה יש להחמיר ולא לאכלה מחשש שאין פי 60 חלב ובשר. כאשר מחממים בכלים נפרדים לבשר וחלב החשש במיקרוגל הוא רק שמא אדים בשריים שנדבקו בדפנות יחזרו לפיצה. כאשר מכסים את כלי החימום החשש מאוד רחוק. אם עושים שני כיסויים אין כל חשש. אולם אין להתיר לכתחילה מחשש שאנשים יטעו. הרב חגי בר גיורא
שאלה: תפירה בתשעת הימים לצורך פרנסה ואישי: אני תופרת במקצועי. האם אני יכולה לתפור בתשעת הימים פריטים שונים על מנת שאוכל למוכרם לאחר ט באב? בנוסף, ביקשו ממני לתפור בגד לחתונה שתתקיים יום אחרי ט באב, ויעבירו לי את הבדים רק לאחר ר"ח אב, האם מותר לי לתפור את הבגד במהלך תשעת הימים?
תשובה: לתפור מותר עד לראש חודש. אם החתונה סמוך לתשעה באב מותר לתפור גם בתשעת הימים.
שאלה: הזזת כלי חשמלי בשבת לצורך מקומו: לכבוד הרב! לפי דברי הרב מותר להזיז כלי שמלאכתו לאיסור לצורך מקומו, למשל, כדי לשבת על כיסא שהכלי מונח בו. האם זה אומר שקומקום שאינו מחובר לחשמל שמונח על כיסא מותר להזיזו בשבת כדי לשבת על הכיסא וזה נקרא הזזת כלי שמלאכתו לאיסור לצורך מקומו? השאלה נשאלה בהמשך לשאלה "מוקצה מחמת חסרון כיס וכלי שמלאכתו לאיסור"
תשובה: כלי שמלאכתו לאיסור מאחר ומבשלים איתו. ומותר להזיזו לצורך גופו ומקומו.
שאלה: הוא אמר לי בפגישה שאני נראית מאוד יפה: אני יוצאת בשידוך עם בחור דתי טוב וירא שמים והפגישות איתו התקדמו ממש טוב. עד שבפגישה שישית הוא אמר לי שאני נראית מאוד יפה. אני לא יודעת איך להתיחס לזה, האם זה צנוע לבחור לומר כזה דבר לבחורה וגם איפה הגבול לשמירת עיינים בשידוכים. וגם הרי בחורה כשיוצאת לפגישות, היא בכוונה מתקשטת ומתלבשת יפה כדי להיראות יפה בעיני של הבחור ואז יוצא שהיא מחטיאה את הבחור. כל הנושא הזה ממש לא ברור לי ואני לא יודעת איך להגיב.
תשובה: : ההרגשה שלך שהדיבור על היופי החיצוני יש בו מיעוט צניעות היא הרגשה טהורה שראויה לך. עצם ההתעסקות ביופי אין בו חוסר צנעיות אם הדבר נעשה בצורה הוגנת. ח אומרים אין אישה אלא ליופי. כוונתם שיש כוח באישה לגרום לכך שהחיים לא ישארו רק בפנים אלא הנשים ניחנו בכישרון להביא את החיים גם בעטיפה נאה ויפה. היופי החיצוני הוא יכול להיות ביטוי שלמות שמתגלה בפנים ובחוץ. הבחור שאת יוצאת איתו דואי שצריך גם לשים לב ליופי שלך. ח אומרים שאסור לאדם לקדש אישה עד שיראנה שמא תתגנה בעניו. אין כוונת ח שבחור יעשה מבחן יופי לאישה שעומד לקחת לאישה. אולם ראוי שהבחור ירגיש שגם הצדדים החיצוניים מתיישבים אצלו על הלב. אני מסכים שלא ראוי לדבר על כך. זה צריך להיות דבר שמדברים עליו רק לאחר החתונה.  גם שם יש מעלות עליונות של צדיקים עליונים שאפילו לאחר החתונה אינם מכירים ביופי של נשותיהם. כך אמרו חכמים על אברהם אבינו שלא הכיר ביופי של שרה עד שירד עימה למצרים. אולם אלו מדרגות שאין לנו השגה בהם  אולם את צריכה לדעת שהיום הדור מאד מבולבל בנושאים אלו. גם אצל אנשים יראי שמים המושגים של הצניעות לא מבוררים. פעמים חושבים שדווקא הדוגריות הזרימה והפתיחות ראויה וקדושה גם בשלב ההכרות. אין זה מעיד שהבחור לא במדרגה רוחנית. יתכן שהבחור רצה שתרגישי טוב ולכן אמר לך שאת יפה. כך ראוי להתנהג באמת לאחר החתונה. אם הדיבורים האלו יחזרו את יכולה לשוחח עימו על נושא זה. את יכולה לומר לו שאת שמחה שאת מוצאת חן בעיניו אולם את מעדיםה שאת כ המחמאות על הדברים החיצוניים תשמרו רק לשלב של אחר החתונה. בנוגע לשאלתך האם את צריכה להתלבש יפה לפגישות. ודאי שאת צריכה להתלבש יפה. אבל יפה זה גם צנוע. כל עוד שהפגישות הם לצורך קשר רציני לא מדובר על חטא אלא להיפך על מצווה. ובהצלחה
שאלה: להפסיק את ההנקה: כאשר הסתכלתי במאגר השאלות קראתי קצת לגבי הנקה, לא הבנתי כ"כ מה הסיבה שאם מפסיקים להניק לתקופה לא ניתן לחזור שוב? (כך הבנתי מהשאלות) ואם איני מעוניינת להניק בכלל אלא לייבש ישר את החלב, האם יש עם זה בעיה מבחינת דת?
תשובה: אם מפסיקים הנקה לכמה ימים אין לחזור לזה משום בל תשקצו. כך מובא בפוסקים. אין חובה להניק אם הילד יכול לקבל תזונה טובה ממקום אחר, אולי יש עדיפות להנקה למי שיכולה אבל אין בזה חובה.